“በህዝብ የላቀ ተሳትፎ የጀመርነውን የህዳሴ ጉዞ እናስቀጥላለን”-መንግስት
“ቃላችንን በመጠበቅ በህዝብ የላቀ ተሳትፎና ቁርጠኝነት የጀመርነውን የህዳሴ ጉዞ እናስቀጥላለን!” ሲል የኢፌዴሪ መንግስት ኮሙዩኒኬሽን ጉዳዮች ጽሕፈት ቤት ገለጸ ፡፡ጽሕፈትቤቱ ዛሬ ለዋልታ በላከው ሳምንታዊ የአቋም መግለጫ እንገለጸው “የታላቁን መሪ መለስ ዜናዊን ህልፈት አምስተኛ ዓመት የመታሰቢያ ቀን ”የሃሳብ ድህነትን ታግሎ ያሸነፈ መሪ” በሚል መሪ ቃል  በመላ አገሪቱ በችግኝ ተከላ፣ በፓናል ውይይትና በመሳሰሉት ልዩ ልዩ መርሃ ግብሮች እየተከበረ ይገኛል ።ታላቁ መሪ መለስ ዜናዊ የአገራችንን ነባራዊ ሁኔታ በጥልቀት በመፈተሽ ዋነኛ ጠላታችንን በግልጽ ለይተው ያስቀመጡ ጥበበኛ መሪ ስለመሆናቸው ሁሉም የሚስማማበት ነው ብሏል ።ዋነኛ ጠላታችንን እንዴት ማሸነፍ እንደሚቻልም በሳይንሳዊ ዘዴ ፖሊሲዎችንና ስትራቴጂዎችን ቀርጸው ወደተግባር የገቡ ስትራቴጂስት መሪ መሆናቸውን በመጥቀስ ።ስለዋና ጠላታችን ድህነት ምንነት በማስገንዘብና በማስረጽ በማክሰሚያ ስልቶች ላይ አገራዊ መግባባት እንዲፈጠር ደከመኝ ሰለቸኝ ሳይሉ የታገሉ ታታሪ መሪ ነበሩም ነው ያስታወሰው ።ለፖሊሲዎቹና ስትራቴጂዎቹ ተግባራዊነትና ውጤታማነትም ያለመታከት ሕዝብን ማሰለፍና ማስተባበር የቻሉ ድንቅ አመራር የሰጡ መሆናቸውንም እንዲሁ ።በታላቁ መሪ በተቀረጹት ፖሊሲዎችና ስትራቴጂዎች  እና በሰጡት አመራር ምክንያት ዛሬ በሚሊዮኖች የሚቆጠሩ ዜጎቻችን ከድህነት ወለል መውጣት መቻሉን አስታውቋል ።የአገራችን እድገት ቀጣይነትና ዘለቄታ ሊኖረው የሚችለው የሕዝቦች ፍትሃዊ ተጠቃሚነት በተግባር ሲረጋጥ ብቻ መሆኑን ከልብ በመቀበል እና ሌሎችንም በማሳመን ለተግባራዊነቱ ሙሉ ህይወታቸውን የሰጡ የህዝብ ልጅ ስለመሆናቸው የአገራችን ህዝቦች ብቻ ሳይሆኑ ዓለም አቀፍ መሪዎችም የሚስማሙበት ጉዳይ መሆኑን አስገንዝቧል ።ነሐሴ የታላቁን መሪ መለስ ዜናዊን ህልፈት አምስተኛ ዓመት የመታሰቢያ ቀን ”የሃሳብ ድህነትን ታግሎ ያሸነፈ መሪ” በሚል መሪ ቃል  በመላ አገሪቱ በችግኝ ተከላ፣ በፓናል ውይይትና በመሳሰሉት ልዩ ልዩ መርሃ ግብሮች እያከበርን እንገኛለን።ታላቁ መሪ መለስ ዜናዊ የአገራችንን ነባራዊ ሁኔታ በጥልቀት በመፈተሽ ዋነኛ ጠላታችንን በግልጽ ለይተው ያስቀመጡ ጥበበኛ መሪ ስለመሆናቸው ሁሉም የሚስማማበት ነው። ዋነኛ ጠላታችንን እንዴት ማሸነፍ እንደሚቻልም በሳይንሳዊ ዘዴ ፖሊሲዎችንና ስትራቴጂዎችን ቀርጸው ወደተግባር የገቡ ስትራቴጂስት መሪ ናቸው። ስለዋና ጠላታችን ድህነት ምንነት በማስገንዘብና በማስረጽ በማክሰሚያ ስልቶች ላይ አገራዊ መግባባት እንዲፈጠር ደከመኝ ሰለቸኝ ሳይሉ የታገሉ ታታሪ መሪ ነበሩ። ለፖሊሲዎቹና ስትራቴጂዎቹ ተግባራዊነትና ውጤታማነትም ያለመታከት ሕዝብን ማሰለፍና ማስተባበር የቻሉ ድንቅ አመራር የሰጡ ናቸው። የአገራችን እድገት ቀጣይነትና ዘለቄታ ሊኖረው የሚችለው የሕዝቦች ፍትሃዊ ተጠቃሚነት በተግባር ሲረጋጥ ብቻ መሆኑን ከልብ በመቀበል እና ሌሎችንም በማሳመን ለተግባራዊነቱ ሙሉ ህይወታቸውን የሰጡ የህዝብ ልጅ ስለመሆናቸው የአገራችን ህዝቦች ብቻ ሳይሆኑ አለም አቀፍ መሪዎችም የሚስማሙበት ጉዳይ ነው።በታላቁ መሪ በተቀረጹት ፖሊሲዎችና ስትራቴጂዎች  እና በሰጡት አመራር ምክንያት ዛሬ በሚሊዮኖች የሚቆጠሩ ዜጎቻችን ከድህነት ወለል መውጣት ችለዋል። በመላው አገራችን ሁሉን አቀፍ  ማህበረ-ኢኮኖሚ ልማት እየተፋጠነ ይገኛል። የህዝቦች የላቀ ተሳትፎ እና ፍትሃዊ ተጠቃሚነት በአገራችን በመረጋገጥ ላይ ነው።  በእርስ በርስ ጦርነት ትታወቅ የነበረችው አገራችን አንዣብቦባት ከነበረ የመበታተን አደጋ ተላቅቃ አስተማማኝ ሰላም የሰፈነባት፣ እጅግ ፈጣን ኢኮኖሚያዊ ዕድገት እያስመዘገበች ያለች፣ በእሷ አቅም ፈጽሞ አይቻልም የተባሉ ሜጋ ፕሮጀክቶችን በመገንባት ላይ የምትገኝ እና በዓለም አቀፍ  መድረኮች ተሰሚነቷ እየጨመረ ያለች አገር መፍጠር የተቻለው በታላቁ መሪ ብልህ አመራርና ከህልፈታቸው በኋላም ዓላማቸውን በማስቀጠላችን ነው። በመሆኑም እኚህን ዕውነተኛ የህዝብ ልጅ ስንዘክር በእሳቸው ቁርጠኛ አመራር በአጭር ጊዜ ውስጥ በአገራችን የተመዘገቡትን ትላልቅ ድሎች ለማስቀጠል፣ ብሎም በእሳቸው ዋና መሃንዲስነት የተጀመረውን የአዲሲቷን ኢትዮጵያ ህዳሴ ከዳር ለማድረስ  እና በተግባርም እንዳስቀመጥነው እየታዩ ያሉ ችግሮቻችንን ሥር ነቀል በሆነ መንገድ ለማረም ቃላችንን በማደስ ሊሆን ይገባል።አገርና ህዝብን መውደድ የሚገለጸው ለአገርና ለህዝብ በሚከፈል መስዋዕትነት እንጅ በሌላ ሊሆን አይችልም። ይህንን ከታላቁ መሪ በተግባር ያየነውና ያረጋገጥነው ሃቅ ነው። ለመላው የኢትዮጵያ ህዝቦች እኩልነት፣ ፍትሃዊ ተጠቃሚነት፣ ዘላቂ ሰላም፣ እድገትና ብልጽግና ሲሉ ከወጣትነት ዕድሜያቸው ጀምሮ የከፈሉት መስዋዕትነት አሁን ላለው ትውልድ በአርዓያነት የሚወሰድ ነው።ስለሆነም ታላቁ መሪያችን በሕይወት ዘመናቸው የታገሉለትን ዓላማ ከዳር ለማድረስ የተጀመረውን ትግል በጽናት ማስቀጠል ይኖርብናል። አሁንም እየተፈታተኑን ያሉትን የኪራይ ሰብሳቢነት እና ተዛማጅ ተግዳሮቶች እንደተለመደው በመንግሥትና በህዝብ የጋራ ርብርብ መፍታት ይጠበቅብናል።የኢፌዴሪ መንግሥት በታላቁ መሪ የተጀመረውን የጸረ ድህነት ትግል ከዳር ለማድረስ እና እያጋጠሙን ያሉትን ተግዳሮቶች ሁሉ ከህዝቡ ጋር ሆኖ ለመፍታት ተሞክሮውም፣  ቁርጠኝነቱም፣ ብቃቱም እንዳለው በዚህ አጋጣሚ ለመላው ህዝባችን ዳግም ለማረጋገጥ ይወዳል። ትግላችን ስኬታማ የሚሆነውም መላው የአገራችን ህዝቦች እንደወትሮው ሁሉ ከመንግሥት ጎን በመቆም ሲረባረቡ መሆኑን መገንዘብ ያሻል።መላው የአገራችን ወጣቶች ድህነትን በዕውቀት በማሸነፍ የአይቻልምን መንፈስ መስበር እንደሚቻልና እንደሚገባም ከታላቁ መሪ ያገኙትን ምክር በመከተል፣ የእሳቸውን የህዝባዊነት ወኔ በመታጠቅ፣ ወቅቱ የሚጠብቀውን ዕውቀት በመላበስ እና ከጠባቂነት ይልቅ ለሥራ ፈጣሪነት በመትጋት የአገራችንን ህዳሴ ለማረጋገጥ በሚካሄደው ትግል ውስጥ ግንባር ቀደም ሚና እንዲጫወቱ መንግሥት ጥሪውን ያስተላልፋል።መላው ህዝባችንም እንደወትሮው ሁሉ ከመንግሥት ጎን በመቆም የጸረ ድህነት ትግሉን እንዲያፋጥን መንግሥት ጥሪውን ያቀርባል።